Andries Vrey gevindAndries Vrey. (Foto: Verskaf) Andries Vrey (43), DA-raadslid en voormalige hoof van Aardklop, is Vrydagaand gevind. Sy eksvrou, Dorne Vrey, het aan Maroela Media gesê hy word na ŉ hospitaal in Umhlanga gehaas. “Hy leef; dis al wat ons tans weet.” Maroela Media het vroeër berig Andries het in Umdloti naby Durban vermis geraak, waar hy sedert verlede week vakansie hou. Sy foon is sedert Dinsdag af. Dorne het gesê hulle is bekommerd, aangesien Andries verswakte hartfunksies het en verlede jaar ŉ beroerte gehad het. “Dit is wel wat ons vermoed het,” het sy Vrydagaand gesê. Die familie wag nog vir meer inligting.